
Republika Hrvatska
          Trgovački sud u Zadru
    Zadar, Dr. Franje Tuđmana 35



U   I M E   R E P U B L I K E   H R V A T S K E 

R J E Š E N J E

            Trgovački sud u Zadru, po sutkinji Ani Markač, na prijedlog sudske savjetnice Anamarije Kovačić Milković, povodom zahtjeva Financijske agencije, Regionalnog centra Split, Podružnice  Zadar, Zadar, Ivana Danila 4, OIB: 85821130368 od  14. kolovoza 2018. za provedbu skraćenoga stečajnog postupka nad dužnikom ZANATKOMERC d.o.o., Gorica, Kamenolom Gorica 1, OIB: 31871209730, kojeg zastupaju punomoćnici, odvjetnici u Gluić Ninčević Mrkić odvjetničkom društvu d.o.o., Zadar, 19. prosinca 2018.

r i j e š i o   j e

      I. Obustavlja se skraćeni stečajni postupak nad dužnikom ZANATKOMERC d.o.o., Gorica, Kamenolom Gorica 1, OIB: 31871209730.

      II. Nakon pravomoćnosti ovog rješenja, ovaj sud će odgovarajućom primjenom općih odredbi stečajnoga postupka Stečajnog zakona donijeti rješenje o pokretanju prethodnoga postupka odnosno otvaranju stečajnoga postupka nad dužnikom. 
 
Obrazloženje

Postupajući po zahtjevu Financijske agencije od 14. kolovoza 2018. za provedbu skraćenoga stečajnog postupka nad uvodno označenim dužnikom, oglasom ovog suda od 10. rujna 2018. pozvane su osobe ovlaštene za zastupanje dužnika po zakonu u roku od 15 dana od dana objave oglasa, podnijeti sudu javnobilježnički ovjerovljen popis imovine i obveza na propisanom obrascu, te su pozvani vjerovnici u roku od 45 dana predložiti otvaranje stečajnoga postupka, sve sukladno odredbama čl. 430. i 431. Stečajnog zakona (Narodne novine broj 104/17, dalje u tekstu: SZ). 
U propisanom roku vjerovnik Republika Hrvatska, Ministarstvo financija, Područni ured Zadar dostavila je ovom sudu prijedlog za otvaranje stečajnoga postupka nad dužnikom navodeći da prema istom ima dospjelu novčanu tražbinu u iznosu od 5.409,43 kn koja se temelji na stanju računa dužnika na dan 5. listopada 2018. iz informacijskog sustava vjerovnika i obračuna kamata.
            Odredbom čl. 433. SZ-a je propisano da ako nisu ispunjene pretpostavke za istodobno otvaranje i zaključenje skraćenoga stečajnog postupka u smislu odredbe čl. 431. istog, da će sud obustaviti skraćeni stečajni postupak.

S obzirom da je vjerovnik Republika Hrvatska, Ministarstvo financija, Područni ured Zadar podnijela ovom sudu prijedlog za otvaranje stečajnoga postupka nad dužnikom uz odgovarajuće isprave kojima je učinila vjerojatnim postojanje svoje tražbine i imovine dužnika to u konkretnom slučaju nisu ispunjene pretpostavke iz čl. 431. SZ-a za istodobno otvaranje i zaključenje skraćenog stečajnog postupka, zbog čega je temeljem odredbe čl. 433. SZ-a donesena odluka kao u točki I. i II. izreke ovog rješenja. 

U Zadru 19. prosinca 2018.

Za točnost otpravka-ovlaštena službenica                                                                      Sutkinja                                                                                                                                                                                       
Anita Basa				                                                               Ana Markač, v.r.


Uputa o pravnom lijeku:
	Protiv ovog rješenja može se izjaviti žalba u roku od osam dana od obavljene dostave istog, a dostava se smatra obavljenom istekom osmog dana od dana objave rješenja na mrežnoj stranici e-Oglasna ploča sudova (čl. 12. st. 1. i čl. 19. st. 1. i 2. SZ-a).  Žalba se podnosi ovom sudu u tri istovjetna primjerka, a o istoj odlučuje Visoki trgovački sud Republike Hrvatske. 

            DNA:
                      -FINA, RC Split, Podružnica Zadar
                      -stečajnom dužniku po punomoćnicima
                      -svima putem e-oglasne ploče
                      -u spis

